লিংগ তৰলতা

**লিংগ তৰলতা** () হৈছে সময়ৰ লগে লগে বা পৰিস্থিতিৰ ওপৰত নিৰ্ভৰ কৰি সালসলনি হোৱা এটা অনিৰ্দিষ্ট লিংগ পৰিচয়। এই তাৰতম্য লিংগ পৰিচয় বা লিংগ প্ৰকাশৰ স্তৰত ঘটিব পাৰে। এজন লিংগৰ দিশেৰে তৰল ব্যক্তিয়ে তেওঁলোকৰ জীৱনকালত প্ৰকাশ কৰা বিভিন্ন লিংগ পৰিচয়ৰ মাজত তাৰতম্য ঘটিব পাৰে, বা বিভিন্ন লিংগ চিহ্নিতকাৰীৰ একাধিক দিশ একেলগে প্ৰকাশ কৰিব পাৰে।   লিংগৰ দিশেৰে তৰল ব্যক্তিসকলক নন্-বাইনাৰী বা হিজড়া, বা চিছজেণ্ডাৰ হিচাপে চিনাক্ত কৰিব পাৰি।  

লিংগ তৰলতা লিংগ-প্ৰশ্নকৰণৰ পৰা পৃথক, যিটো প্ৰক্ৰিয়াত মানুহে নিজৰ প্ৰকৃত লিংগ পৰিচয় বিচাৰি উলিয়াবলৈ আৰু সেই অনুসৰি নিজৰ লিংগ প্ৰকাশৰ সামঞ্জস্যৰ সন্ধান কৰি নিজৰ লিংগ পৰিচয়ৰ অন্বেষণ কৰে।  লিংগৰ দিশেৰে তৰল ব্যক্তিৰ গোটেই জীৱনজুৰি  লিংগ তৰলতা অব্যাহত থাকে। 

হিজড়া লোকসকলে ( অ-বাইনাৰী আৰু তৃতীয় লিংগৰ লোককে ধৰি) প্ৰাক-ঔপনিৱেশিক যুগৰ পৰাই বিশ্বজুৰি সংস্কৃতিত অস্তিত্ব লাভ কৰি আহিছে। ইয়াৰে এনে এটা উদাহৰণ হ’ল- বহুতো খিলঞ্জীয়া সম্প্ৰদায়ত  লিংগ তৰলতাৰ অস্তিত্ব। যদিও খিলঞ্জীয়া সম্প্ৰদায়ত  লিংগ তৰলতাৰ প্ৰাচীন তথ্যসমূহ ইয়াক উপনিবেশিকৰণ কৰাসকলে লিখিছিল,  বৰ্তমানৰ গৱেষণাই দেখুৱাইছে যে ১৫০টাতকৈও অধিক প্ৰাক-ঔপনিৱেশিক গোটে দুটাতকৈ অধিক লিংগক স্বীকৃতি দিয়া বা ঐতিহাসিকভাৱে স্বীকৃতি দিছিল। 

নাভাজো লোকসকল হৈছে এনে এটা গোট যিয়ে ঐতিহাসিকভাৱে চাৰিৰ পৰা পাঁচটা লিংগ পৰিচয়ক স্বীকৃতি দিছিল, ইয়াৰে এটা হৈছে nàdleehi ( সলনি কৰা)। একেবাৰে শেহতীয়াকৈ পোৱা ঐতিহাসিক তথ্যমতে টু স্পিৰিট হৈছে খিলঞ্জীয়া লিংগ আৰু যৌন সংখ্যালঘুসকলে গ্ৰহণ কৰা এক পৰিচয়।  এই শব্দটোৱে লিংগ আৰু লিংগৰ বাইনাৰী শ্ৰেণীসমূহক প্ৰত্যাহ্বান জনায় আৰু কিছুমান খিলঞ্জীয়াক নিজৰ সমাজৰ ভিতৰত পৰম্পৰাগত ভূমিকা পুনৰ লাভ কৰিবলৈ সক্ষম কৰে।  ২০১২ চনৰ বাইচেক্সুৱেল মেণ্টেল হেল্থৰ ৰিস্ক এণ্ড ৰেজিলিয়েন্স অধ্যয়ন অনুসৰি, তেওঁলোকৰ গৱেষণাত অংশগ্ৰহণ কৰা হিজড়া আদিবাসী সকলে উল্লেখ কৰা সাধাৰণ পৰিচয়সমূহ আছিল টু স্পিৰিট, জেণ্ডাৰকুইয়াৰ আৰু বাইজেণ্ডাৰ।" 

লিংগ তৰলতাৰ ঐতিহাসিক স্বীকৃতিৰ আন এটা উদাহৰণ হ’ল ফিলিপাইনছ। ফিলিপাইনছত তেওঁলোকে "জন্মগত পুৰুষ, যিসকল বৰ্তমান নাৰীসুলভ লিংগ প্ৰকাশৰ সৈতে বিদ্যমান" তেওঁলোকক বুজাবলৈ আমব্ৰেলা টাৰ্ম বাকলা ব্যৱহাৰ কৰে। যদিওবা শব্দটোৰ এই সংজ্ঞা আটাইতকৈ সাধাৰণ, অৱশ্যে ইয়াৰ ভিন্ন পৰিচয় আছে।

### উপনিবেশিকৰণৰ প্ৰভাৱ
নাভাজো লোকসকল হৈছে এনে এটা গোট যিয়ে ঐতিহাসিকভাৱে চাৰিৰ পৰা পাঁচটা লিংগ পৰিচয়ক স্বীকৃতি দিছিল, ইয়াৰে এটা হৈছে nàdleehi ( সলনি কৰা)। একেবাৰে শেহতীয়াকৈ পোৱা ঐতিহাসিক তথ্যমতে টু স্পিৰিট হৈছে খিলঞ্জীয়া লিংগ আৰু যৌন সংখ্যালঘুসকলে গ্ৰহণ কৰা এক পৰিচয়।  এই শব্দটোৱে লিংগ আৰু লিংগৰ বাইনাৰী শ্ৰেণীসমূহক প্ৰত্যাহ্বান জনায় আৰু কিছুমান খিলঞ্জীয়াক নিজৰ সমাজৰ ভিতৰত পৰম্পৰাগত ভূমিকা পুনৰ লাভ কৰিবলৈ সক্ষম কৰে।  ২০১২ চনৰ বাইচেক্সুৱেল মেণ্টেল হেল্থৰ ৰিস্ক এণ্ড ৰেজিলিয়েন্স অধ্যয়ন অনুসৰি, তেওঁলোকৰ গৱেষণাত অংশগ্ৰহণ কৰা হিজড়া আদিবাসী সকলে উল্লেখ কৰা সাধাৰণ পৰিচয়সমূহ আছিল টু স্পিৰিট, জেণ্ডাৰকুইয়াৰ আৰু বাইজেণ্ডাৰ।" 

উপনিবেশিক গোটসমূহক লিংগ প্ৰকাশ আৰু পৰিচয়ৰ ইউৰোপীয় আদৰ্শ গ্ৰহণ কৰিবলৈ বাধ্য কৰাই প্ৰতিটো গোটৰ ইতিহাস, সংস্কৃতি আৰু পৰম্পৰাৰ মূল দিশসমূহ মচি পেলোৱা হৈছিল। 

### আধুনিক যুগ
"হিজড়া", " লিংগ ", " লিংগ পৰিচয় ", আৰু " লিংগ ভূমিকা " আদিবোৰৰ আধুনিক শব্দ আৰু অৰ্থ ১৯৫০ আৰু ১৯৬০ চনতহে আৱিৰ্ভাৱ হৈছিল।    ফলত ভিন্ন লিংগ পৰিচয়ৰ ব্যক্তি আৰু এই পৰিচয়ৰ ঐতিহাসিক বিৱৰণীসমূহ কেনেকৈ সঠিকভাৱে শ্ৰেণীভুক্ত কৰিব পাৰি, যৌন তৰল ব্যক্তিকে ধৰি মতামতসমূহৰ ভিন্নতা দেখা যায়। 

১৯২৮ চনৰ ভাৰ্জিনিয়া উলফৰ উপন্যাস *অৰলেণ্ডো: এ বায়'গ্ৰাফীত* থকা মূল চৰিত্ৰ এটাই কেইবাবাৰো লিংগ পৰিচয় সলনি কৰে, আৰু  লিংগ তৰলতাক বিবেচনা কৰে:

* লিংগ তৰলতা* শব্দটোৰ প্ৰথম উল্লেখ পোৱা গৈছিল লিংগ তত্ত্ববিদ কেট বৰ্ণষ্টেইনে ১৯৯৪ চনত লিখা *জেণ্ডাৰ আউটল': অন মেন, উইমেন এণ্ড দ্য ৰেষ্ট অৱ আছ নামৰ কিতাপখনত। *  পিছলৈ ১৯৯৬ চনৰ গ্ৰন্থ *দ্য ছেকেণ্ড কমিং: এ লেদাৰডাইক ৰিডাৰতো শব্দটো পু*নৰ ব্যৱহাৰ কৰা হয়। 

## প্ৰতীক
জেণ্ডাৰফ্লুইডৰ গৌৰৱ পতাকাখন ২০১২ চনত জে জে পুলে ডিজাইন কৰিছিল। পতাকাৰ গোলাপী ৰঙৰ ৰেখাই নাৰীত্বক প্ৰতিনিধিত্ব কৰে, বগা ৰঙৰ ৰেখাই লিংগৰ অভাৱক প্ৰতিনিধিত্ব কৰে, বেঙুনীয়া ৰঙৰ ৰেখাই এণ্ড্ৰজিনীক প্ৰতিনিধিত্ব কৰে, ক'লা ৰঙৰ ৰেখাই আন সকলো লিংগক প্ৰতিনিধিত্ব কৰে আৰু নীলা ৰঙৰ ৰেখাই পুৰুষত্বক প্ৰতিনিধিত্ব কৰে।  

পতাকাখন হৈছে পৰিচয়ৰ ভিতৰত সামৰি লোৱা তৰলতাৰ প্ৰতিনিধিত্ব। 

## লগতে চাওক
* নন্-বাইনেৰী
* ট্ৰান্সজেণ্ডাৰ

## তথ্যসূত্ৰসমূহ

## অধিক পঢক
### গ্ৰন্থতালিকা
* 
শ্ৰেণী:এলজিবিটি
শ্ৰেণী:লিংগভিত্তিক অধ্যয়ন